Majú aj oni šťastný domov?
Čo si predstavíte, keď sa povie domov? Vynoria sa vám spomienky, vône, zážitky, či možno dobré mamino jedlo? Nie ste jediní. Aj známe tváre z obrazovky majú na svoje detstvo úžasné spomienky. Rovnakú otázku sme položili šporťákom Števovi Eislemu, Petrovi Varínskemu a moderátorke Televíznych novín Zlatici Švajdovej Puškárovej. Vrátili sa tak s nami späť do detských čias.
Sympatický moderátor Športových novín Peťo Varinský prezradil, že prísť domov k rodičom, je pre neho vždy zážitkom. "Keď sa vrátim do svojej detskej izby je to pre mňa návrat do detských čias. A to nehovorím o maminom skvelom jedle, takže si na návštevu k nim zo sebou nosím plastové misky," prezradil s úsmevom na tvári. Moderátorka Televíznych novín si okamžite spomenula na jedlo: "Domov - to sú pre mňa makové pirohy mojej starej mamy, kačky, husi na dvore a vôňa dediny."
Keď sa povie šťastný domov - znamená to pre známe markizácke tváre jednoducho šťastie a radosť.
Šťastný domov je aj nová relácia televízie Markíza, ktorá sa snaží pomáhať tým, ktorí to najviac potrebujú. Moderátorka Janka Hospodárová sa nebojí priložiť ruku k dielu pri rekonštrukčných prácach, a tak každú stredu na TV Markíza môžete vidieť dojemné príbehy rodín, s ktorými sa osud nemaznal.
Sledujte reláciu Šťastný domov v stredu o 20.30 na Markíze!